钦定古今图书集成/明伦汇编/氏族典/第089卷 > 卢庸
## 钦定古今图书集成/明伦汇编/氏族典/第089卷 > 卢庸

按《金史卢庸传》：“庸字子宪，蓟州丰润人。大定二十八
年进士，调唐州军事判官，再调定平县令，补尚书省
令史，除南京转运副使，改中都户籍判官，察廉迁礼
部主事，累官凤翔治中。大安三年，改乾州刺史，入为
吏部郎中。至宁元年，改陕西按察副使。贞祐二年，进
官四阶，迁按察转运使。三年，改定海军节度使。山东”
乱，不能赴，按察使劾之，当夺两官。庸以病请致仕，兴
定三年，卒。